योग ऋषि स्वामी रामदेव ने सोमवार को रतलाम मार्ग स्थित साईं मंदिर में दर्शन किए। पिरामिड का अवलोकन कर अनुयायियों को आशीर्वाद भी दिया। बाबा रामदेव सुबह साढ़े 11 बजे संत निवास से रवाना होकर साईं मंदिर पहुंचे। उन्होंने भगवान गणपति की प्रतिमा और फिर साईं बाबा के दर्शन कर माल्यार्पण किया। बाबा रामदेव ने मंदिर परिसर में बने पिरामिड का अवलोकन किया। यहां साईं मंदिर ट्रस्ट अध्यक्ष हर्ष कोठारी, गोविंद गुप्ता, नगेंद्र दोसी, धरणीधर पण्ड्या, जयनारायण मेहता, ताराचंद कोठारी, कांतिलाल पटेल, सुनील दोसी, निर्मला चेलावत, रत्ना अय्यर, लीना दोसी, अंजू कोठारी आदि ने उनका स्वागत किया। संचालन दीपक द्विवेदी ने किया।